**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu;
4. Ministru kabineta 2015.gada 27.augusta sēdes protokola Nr.42, 3.§.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kas atrodas valsts robežas joslā: 1. nekustamā īpašuma “Robežmežs” (nekustamā īpašuma kadastra Nr. 3680 001 0098) daļu – zemes vienību (zemes vienības kadastra apzīmējums 3680 001 0148) 0,32 ha platībā – Pededzes pagastā, Alūksnes novadā (turpmāk – nekustamais īpašums „Robežmežs”);
2. nekustamā īpašuma “Ezerlīči” (nekustamā īpašuma kadastra Nr. 3882 003 0155) daļu – zemes vienību (zemes vienības kadastra apzīmējums 3882 003 0188) 0,0443 ha platībā un zemes vienību (zemes vienības kadastra apzīmējums 3882 003 0189) 0,0536 ha platībā – Šķilbēnu pagastā, Viļakas novadā (turpmāk – nekustamais īpašums „Ezerlīči”);
3. nekustamā īpašuma “Mana Tēvzeme” (nekustamā īpašuma kadastra Nr. 3882 003 0348) daļu – zemes vienību (zemes vienības kadastra apzīmējums 3882 003 0214) 0,0362 ha platībā – Šķilbēnu pagastā, Viļakas novadā (turpmāk – nekustamais īpašums „Mana Tēvzeme”).

1. Nekustamais īpašums „Robežmežs” ir ierakstīts Vidzemes rajona tiesas zemesgrāmatu nodaļas Pededzes pagasta zemesgrāmatas nodalījumā Nr.100000436239. Nekustamajam īpašumam „Robežmežs” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 3680 001 0148 Apgrūtinājumu plānā ir ierakstīti šādi apgrūtinājumi: - valsts robežas josla 0,00 ha;- pierobežas josla 0,32 ha;- pierobeža 0,32 ha;- no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,11 ha;- ūdensnotekas (ūdensteču regulēta posma un speciāli raktas gultnes), kā arī uz tās esošās hidrotehniskas būves un ierīces ekspluatācijas aizsargjoslas teritorija meža zemēs 0,01 ha.Nekustamā īpašuma “Robežmežs” īpašniekam 2017.gada 29.septembrī ir nosūtīts MK noteikumu Nr. 204 13.punktā minētais paziņojums Nr.17-9/9861. Īpašnieks 2018.gada 1.februāra vēstulē norādīja, ka nekustamā īpašuma “Robežmežs” atsavināšanas gadījumā īpašniekam tiek nodarīts zaudējums, tajā skaitā izdevumi par meža inventarizāciju, robežzīmju atjaunošanu, izcirstās koksnes vērtību, mežsaimniecības speciālista darba samaksu un vēstulei pievienoja zaudējumus apliecinošus dokumentus.Sertificēts vērtētājs noteica, ka nekustamā īpašuma “Robežmežs” tirgus vērtība 2018.gada 5.martā ir 430,00 *euro* (četri simti trīsdesmit *euro* un 00 centi)*.* Atsavināšanas rezultātā Īpašniekam ir radušies zaudējumi – veikta meža inventarizācija, robežzīmju atjaunošana un mežsaimniecības speciālista darba samaksa. Līdz ar to atlīdzība par zaudējumiem ir aprēķināma, kā meža audžu krājas vērtības (likvidācijas vērtības) un izdevumu par meža inventarizāciju, robežzīmju atjaunošanu un mežsaimniecības speciālista darba apmaksu summa 1502,24 *euro* (viens tūkstotis pieci simti divi *euro* un 24 centi).Komisija saskaņā ar MK noteikumu Nr.204 26.punktu 2018.gada 19.martā nosūtīja Īpašniekam uzaicinājumu Nr.1.2.2-09/3047 piedalīties sēdē par aprēķinātās atlīdzības izvērtēšanu.Komisija 2018.gada 15.maijā ir saņēmusi informāciju, ka Īpašniekam nav iebildumu pret vērtējumu, kā arī informāciju, ka Īpašnieka pārstāvis piedalīsies sēdē par aprēķinātās atlīdzības izvērtēšanu.Komisija, pamatojoties uz MK noteikumu Nr.204 35.punktu, 2018. gada 18.maija sēdes slēgtajā daļā pieņēma lēmumu par nekustamā īpašuma “Robežmežs” atsavināšanas atlīdzības apstiprināšanu, nosakot to 1932,24 *euro* (viens tūkstotis deviņi simti trīsdesmit divi *euro*, 24 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr.7).2. Nekustamais īpašums „Ezerlīči” ir ierakstīts Rēzeknes tiesas zemesgrāmatu nodaļas Šķilbēnu pagasta zemesgrāmatas nodalījumā Nr.364. Nekustamajam īpašumam „Ezerlīči” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 3882 003 0188 Apgrūtinājumu plānā ir ierakstīti šādi apgrūtinājumi: - valsts robežas josla 0,0001 ha;- valsts robežas josla 0,0156 ha;- pierobežas josla 0,0443 ha;- pierobeža 0,0443 ha;- no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,0443 ha.Zemes vienības ar kadastra apzīmējumu 3882 003 0189 Apgrūtinājumu plānā ir ierakstīti šādi apgrūtinājumi: - valsts robežas josla 0,0389 ha;- pierobežas josla 0,0536 ha;- pierobeža 0,0536 ha;- no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,0536 ha.Nekustamā īpašuma “Ezerlīči” īpašniekam 2018.gada 6.februārī ir nosūtīts MK noteikumu Nr. 204 13.punktā minētais paziņojums Nr.1.2.2.-09/1303. Īpašnieks iesniedza nekustamā īpašuma “Ezerlīči” meža apsaimniekošanas plānu.Sertificēts vērtētājs noteica, ka uz 2018.gada 17.aprīli nekustamā īpašuma “Ezerlīči” daļas - zemes vienības ar kadastra apzīmējumu 3882 003 0188 tirgus vērtība ir 49,26 *euro* (četrdesmit deviņi *euro* un 26 centi). Zemes vienības ar kadastra apzīmējumu 3882 003 0188 atsavināšanas rezultātā Īpašniekam ir radušies zaudējumi – meža audzes izmantošanas iespēju zudums. Līdz ar to atlīdzība par zaudējumiem ir aprēķināma, kā meža audžu krājas vērtība (likvidācijas vērtība), kas aprēķināta 26,40 *euro* (divdesmit seši *euro* un 40 centi) apmērā. Nekustamā īpašuma “Ezerlīči” daļas - zemes vienības ar kadastra apzīmējumu 3882 003 0189 tirgus vērtība uz 2018.gada 17.aprīli ir 59,60 *euro* (piecdesmit deviņi *euro* un 60 centi). Zemes vienības ar kadastra apzīmējumu 3882 003 0189 atsavināšanas rezultātā Īpašniekam ir radušies zaudējumi – meža audzes izmantošanas iespēju zudums. Līdz ar to atlīdzība par zaudējumiem ir aprēķināma, kā meža audžu krājas vērtība (likvidācijas vērtība), kas aprēķināta 54,20 *euro* (piecdesmit četri *euro* un 20 centi) apmērā.Komisija saskaņā ar MK noteikumu Nr.204 26.punktu 2018.gada 2.maijā nosūtīja Īpašniekam uzaicinājumu Nr.1.2.2-09/4844 piedalīties sēdē par aprēķinātās atlīdzības izvērtēšanu.Komisija ir saņēmusi Īpašnieka 2018.gada 10.maija iesniegumu ar informāciju, ka Īpašnieks aprēķinātai atlīdzībai 189,46 *euro* (viens simts astoņdesmit deviņi *euro* un 46 centi)par nekustamā īpašuma “Ezerlīči” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies.Komisija, pamatojoties uz MK noteikumu Nr.204 35.punktu, 2018. gada 18.maija sēdes slēgtajā daļā pieņēma lēmumu par nekustamā īpašuma “Ezerlīči” atsavināšanas atlīdzības apstiprināšanu, nosakot to 189,46 *euro* (viens simts astoņdesmit deviņi *euro*, 46 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr.7).3. Nekustamais īpašums „Mana Tēvzeme” ir ierakstīts Rēzeknes tiesas zemesgrāmatu nodaļas Šķilbēnu pagasta zemesgrāmatas nodalījumā Nr.100000575056. Nekustamajam īpašumam „Mana Tēvzeme” zemesgrāmatā nav ierakstīti apgrūtinājumi par labu trešajām personām. Zemes vienības ar kadastra apzīmējumu 3882 003 0214 Apgrūtinājumu plānā ir ierakstīti šādi apgrūtinājumi: - no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,0362 ha;- pierobežas josla 0,0362 ha;- pierobeža 0,0362 ha;- valsts robežas josla 0,0212 ha.Nekustamā īpašuma “Mana Tēvzeme” īpašniekam 2018.gada 6.februārī ir nosūtīts MK noteikumu Nr. 204 13. punktā minētais paziņojums Nr.1.2.2.-09/1302. Informācija par nekustamo īpašumu “Mana Tēvzeme” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Mana Tēvzeme” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Mana Tēvzeme”, kas varētu ietekmēt īpašuma vērtības noteikšanu, no Īpašnieka nav saņemti.Sertificēts vērtētājs noteica, ka nekustamā īpašuma “Mana Tēvzeme” tirgus vērtība 2018.gada 17.aprīlī ir 55,64 *euro* (piecdesmit pieci *euro*, 64 centi)*.* Atsavināšana neietekmē atlikušā zemes gabala izmantošanu, uz zemes gabala mežaudzes nav, līdz ar to atlīdzība par zaudējumiem, kas Īpašniekam nodarīti saistībā ar nekustamā īpašuma “Mana Tēvzeme” atsavināšanu, nav aprēķināma.Komisija saskaņā ar MK noteikumu Nr.204 26.punktu 2018.gada 2.maijā nosūtīja Īpašniekam uzaicinājumu Nr.1.2.2-09/4860 piedalīties sēdē par aprēķinātās atlīdzības izvērtēšanu.Komisija ir saņēmusi Īpašnieka 2018.gada 10.maija iesniegumu ar informāciju, ka Īpašnieks aprēķinātai atlīdzībai 55,64 *euro* par nekustamā īpašuma “Mana Tēvzeme” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies.Komisija, pamatojoties uz MK noteikumu Nr.204 35.punktu, 2018. gada 18.maija sēdes slēgtajā daļā pieņēma lēmumu par nekustamā īpašuma “Mana Tēvzeme” atsavināšanas atlīdzības apstiprināšanu, nosakot to 55,64 *euro* (piecdesmit pieci *euro*, 64 centi) apmērā, kas atbilst sertificēta nekustamā īpašuma vērtētāja noteiktās atlīdzības apmēram (Lēmums Nr.7).Iekšlietu ministrija saskaņā ar MK noteikumu Nr. 204 36.punktu, 2018.gada 18.maija lēmumu Nr.7 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:1. ar 2018.gada 12.jūnija lēmumu Nr.1-66/95 apstiprināt Komisijas noteikto atlīdzības apmēru par nekustamā īpašuma „Robežmežs” atsavināšanu, nosakot taisnīgu atlīdzību 1932,24 *euro* apmērā;
2. ar 2018.gada 12.jūnija lēmumu Nr.1-66/93 apstiprināt Komisijas noteikto atlīdzības apmēru par nekustamā īpašuma „Ezerlīči” atsavināšanu, nosakot taisnīgu atlīdzību 189,46 *euro* apmērā;
3. ar 2018.gada 12.jūnija lēmumu Nr.1-66/94 apstiprināt Komisijas noteikto atlīdzības apmēru par nekustamā īpašuma „Mana Tēvzeme” atsavināšanu, nosakot taisnīgu atlīdzību 55,64 *euro* apmērā;

Nekustamos īpašumus “Robežmežs”, „Ezerlīči”, un „Mana Tēvzeme” ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem. Pēc atsavināšanas pabeigšanas Iekšlietu ministrija īpašuma tiesības uz nekustamajiem īpašumiem normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā. Atsavināmās zemes vienības tiks reģistrētas no jauna, grupējot nekustamos īpašumus pēc teritoriālā principa pa pagastiem.Projekts attiecas uz iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2466 | 0 | 0 | 0 | 0 | 0 |
| 2.1. valsts pamatbudžets | 0 | 2466 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2466 | 0 | 0 | 0 | 0 | 0 |
| 3.1. valsts pamatbudžets | 0 | -2466 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2466\* | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā, kopumā sastāda **2466 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **2178** ***euro***, tajā skaitā:
	1. par nekustamo īpašumu „Robežmežs” 1932,24 *euro*;
	2. par nekustamo īpašumu „Ezerlīči” 189,46 *euro;*
	3. par nekustamo īpašumu „Mana Tēvzeme” 55,64 *euro*.
2. izdevumi, kas saistīti ar nostiprinājuma lūguma parakstīšanu pie notāra: 3 īpašumi x 66 *euro* = **198 *euro***;
3. izdevumi, kas saistīti ar īpašuma tiesību nostiprināšanu zemesgrāmatā: 3 īpašumi x 30 *euro* = **90 *euro***.

\* Pamatojoties uz Finanšu ministrijas 2018.gada 13.aprīļa rīkojuma Nr.135 “Par apropriācijas pārdali starp budžeta resoru “74. Gadskārtējā valsts budžeta izpildes procesā pārdalāmais finansējums”, Valsts prezidenta kanceleju, Ministru kabinetu, Ekonomikas ministriju, Finanšu ministriju, Iekšlietu ministriju, Vides aizsardzības un reģionālās attīstības ministriju un Kultūras ministriju” 1.4.3.2.apakšpunktu Iekšlietu ministrijai piešķirts finansējums 99 490 *euro* apmērā, lai ilgtermiņa saistību pasākuma “Latvijas Republikas un Krievijas Federācijas valsts robežas demarkācija” ietvaros nodrošinātu Latvijas Republikas un Krievijas Federācijas valsts robežas demarkācijas pabeigšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv